คนอเมริกันว่างงานในระดับสูงสุด ที่เคยมีมาในช่วง 16 ปี
วิกฤติเศรษฐกิจทั่วโลกส่งผลกระทบทุกส่วนของสังคม โดยเฉพาะอย่างยิ่งแรงงาน เฉพาะในอเมริกา อัตราคนว่างงานในขณะนี้เพิ่มขึ้นไปถึง 7.6% ซึ่งเป็
และในขณะที่ประธานาธิบดีบารัคโอบามา และรัฐสภากำลังพิจารณาแผน ที่จะให้ความช่วยเหลือธุรกิจและกระตุ้นเศรษฐกิจให้กลับมาเจริญก้าวหน้าได้อีกครั้งหนึ่งนั้นประชาชนคนธรรมดาหาทางออกเพื่อช่วยตนเอง และครอบครัวกันอย่างไรบ้าง เฉพาะในช่วงสามเดือนที่ผ่านมามีคนตกงานเดือนละกว่าห้าแสนคน และถ้าจะนับตั้งแต่เริ่มภาวะเศรษฐกิจถดถอยซึ่งเริ่มต้นในเดือนธันวาคม ปีค.ศ. 2007 แล้วธุรกิจในอเมริกาทั้งใหญ่ และเล็กตัดตำแหน่งงานลงไปแล้ว 3 ล้าน6 แสนตำแหน่ง คำถามก็คือผู้คนโดยทั่วไปหาทางออกเพื่อช่วยตนเองและครอบครัวกันอย่างไรบ้างรายงานข่าวทางโทรทัศน์และหนังสือพิมพ์มีเรื่องของอดีต CEOที่เวลานี้ต้องไปเป็นคนทอดแฮมเบอร์เก้อร์ขายตามร้านอาหาร FastFood หรือไปชงกาแฟขายที่ร้าน Starbucks ให้ได้ฟังได้อ่านกันมากขึ้น แต่ที่เมืองออร์แลนโด(Orlando) รัฐฟลอริด้า ลอริน ดันน์ (Laurin Dunn) เปลี่ยนงานจากนายหน้าขายเงินกู้สำหรับซื้อบ้านที่ทำมานาน7 ปี ไปเป็นพนักงานรับคนไข้ที่โรงพยาบาลใกล้บ้าน คุณลอริน บอกว่า เขาสนุกกับธุรกิจการซื้อขายบ้านแต่มีครอบครัวและต้องคิดถึงเรื่องปากท้องเป็นหลัก และในเวลานี้ ไม่มีจะทางทำมาหากินได้เลยในธุรกิจการซื้อขายบ้าน คุณลอรินได้งานเป็นพนักงานรับคนไข้ ที่โรงพยาบาลใกล้บ้านเมื่อเดือนสิงหาคมปีที่แล้ว งานสำคัญของเขา คือ การจัดบันทึกข้อมูลสำหรับการเก็บค่ารักษาพยาบาล สถิติของรัฐบาลสหรัฐชี้ให้เห็นว่าในปีที่แล้วอุตสาหกรรมการบริการสุขภาพในประเทศเพิ่มตำแหน่งงานมากกว่า750,000 ตำแหน่งงานทวนกระแสการลดตำแหน่งงานในอุตสาหกรรมอื่นๆทั้งหมด แม้กระทั่งอุตสาหกรรม IT เว็บไซต์สำหรับการหางาน Jobfoxจัดอันดับงานพยาบาลและงานฝ่ายการบริหารทางการแพทย์เป็นอาชีพงานสองประเภทที่กล่าวได้ว่าปลอดภัยที่สุดในช่วงที่เกิดภาวะเศรษฐกิจถดถอย คุณลอรินบอกว่า ยังไงๆคนเราก็ต้องมีการเจ็บไข้ได้ป่วย และต้องมีคนช่วยเหลือดูแลและเชื่อว่าอุตสาหกรรมการแพทย์ เป็นธุรกิจที่ก้าวหน้าเติบโตขึ้นได้เรื่อยๆไม่ว่าภาวะเศรษฐกิจจะเป็นอย่างไร